PTG บวกเฉียด 4% จ่อประกาศกำไร Q4/63 นิวไฮรับยอดขายน้ำมันโต
PTG บวกเฉียด 4% จ่อประกาศกำไร Q4/63 นิวไฮรับยอดขายน้ำมันโต
PTG บวกเฉียด 4% จ่อประกาศกำไร Q4/63 นิวไฮรับยอดขายน้ำมันโต
15 ม.ค. 2564

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ  PTG ล่าสุด ณ เวลา 10.06 น. อยู่ที่ระดับ 17.20 บาท  ปรับตัวขึ้น 0.60 บาท หรือ 3.61% ด้วยมูลค่าการซื้อขาย 327.55 ล้านบาท
ด้าน บล.เคจีไอ (ประเทศไทย) แนะนำ “Outperform” PTG ราคาเป้าหมาย 21.20 บาท/หุ้น โดยคาดว่ากำไรสุทธิของ PTG ในไตรมาส 4/2563 จะทำสถิติสูงสุดรายไตรมาสใหม่ที่ 531 ล้านบาท (+49% จากช่วงเดียวกันเมื่อปีก่อน, +4% จากไตรมาสก่อน)
โดยกำไรที่โตแรงจากช่วงเดียวกันเมื่อปีก่อนจะมาจากค่าการตลาดน้ำมันที่เพิ่มขึ้นอย่างมีนัยสำคัญจาก 1.75 บาท/ลิตร ในไตรมาส 4/2562 เป็น 1.90 บาท/ลิตร ในไตรมาส 4/2563 ส่วนกำไรที่เพิ่มขึ้นเล็กน้อยจากไตรมาสก่อน จะเป็นเพราะ 1) ปริมาณยอดขายน้ำมันเพิ่มขึ้น 6% จากไตรมาสก่อน เป็น 1,302 ล้านลิตร และ 2) รายได้ equity income จากธุรกิจไบโอดีเซลเพิ่มขึ้นถึง 270% จากไตรมาสก่อน เป็น 123 ล้านบาท
ขณะเดียวกันปรับลดราคาเป้าหมายปี 2564 ลงเหลือ 21.20 บาท จากเดิมที่ 21.40 บาท อิงจาก P/E ที่ปรับลดลงเหลือ 19.0x จากเดิมที่ 20.0x เพื่อสะท้อนถึงอัตราการเติบโตของกำไรที่ชะลอลงเหลือ 6% ในปีนี้ และการที่ PTT Oil and Retail Business Company Limited (OR) จะเข้าจดทะเบียนในตลาด ซึ่งคาดว่าจะได้เข้าไปอยู่ใน SET50 ในขณะที่ PTG ยังอยู่ใน SET100 เท่านั้น แต่อย่างไรก็ตามยังคงคำแนะนำซื้อ PTG
 